รัญชน์รวี เอื้อกูลวราวัตร

**รัญชน์รวี เอื้อกูลวราวัตร** (เกิด 9 กันยายน พ.ศ. 2541)  เป็นนักแสดงและนางแบบชาวไทย สังกัดช่อง 3 เอชดี อดีตนักกีฬาแบดมินตัน​เยาวชน​แห่งชาติ เป็นที่รู้จักจากละครซีรีส์ชุด *[[ดวงใจเทวพรหม (ละครโทรทัศน์)#ดุจอัปสร|ดวงใจเทวพรหม ตอน ดุจอัปสร]]*

## ประวัติ
รัญชน์รวี เอื้อกูลวราวัตร เดิมมีชื่อจริงว่า "กีรติกา" ชื่อเล่น มิ้นท์ เกิดเมื่อวันที่ 9 กันยายน พ.ศ. 2541 จังหวัดนครราชสีมา มีพี่น้องทั้งหมด 3 คน มิ้นท์เป็นบุตรสาวคนที่ 2 มีพี่ชาย 1 คน และน้องชาย 1 คน ด้านการศึกษาเธอสำเร็จ​การศึกษาระดับชั้นมัธยมศึกษาตอนปลายจาก โรงเรียนสุรนารีวิทยา ปัจจุบัน​กำลังศึกษาระดับปริญญาตรีที่ คณะพัฒนาทรัพยากรมนุษย์ มหาวิทยาลัยรามคำแหง และคณะบริหารธุรกิจ สาขาวิชาการตลาด มหาวิทยาลัยรังสิต และยังเคยเป็นนักกีฬาแบดมินตันประจำจังหวัดนครราชสีมา โดยคว้าเหรียญเงินในการแข่งขันกีฬาเยาวชนแห่งชาติ รวมถึงคว้าเหรียญทองแดงในกีฬาแห่งชาติและได้รับถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี​

## การทำงานในวงการบันเทิง
เริ่มต้นเข้าสู่วงการบันเทิงจากการถ่ายโฆษณา มีผลงานแสดงละครเรื่องแรก ข้ามสีทันดร ในปี พ.ศ 2561  ตามมาด้วยปี พ.ศ.2562 ละคร ด้ายแดงและ ปี พ.ศ 2563 มีผลงานภาพยนตร์เรื่องแรก Classic Again จดหมาย สายฝน ร่มวิเศษ ซึ่งเป็นภาพยนตร์ไทยรีเมคจากภาพยนตร์รักในตำนานเรื่อง คนแรกของหัวใจ คนสุดท้ายของชีวิต ของ ประเทศเกาหลีใต้​ ปี พ.ศ 2564 ละครเรื่อง พราวมุก เรื่องนี้แจ้งเกิดเป็นที่รู้จักวงกว้าง และ พฤษภา-ธันวา รักแท้แค่เกิดก่อน ปี พ.ศ. 2565 มีละครออกอากาศ 3 เรื่อง คือเธอ , ซุปตาร์2550, ลายกินรี ปี พ.ศ. 2566 ละครเรื่อง กลเกมรัก  ปี พ.ศ. 2567 ผลงานภาพยนต์ China Town CHA CHA เจาะเวลาอั้งยี่​  ละครซีรีส์ชุดดวงใจเทวพรหม ตอน ดุจอัปสร ซึ่งเป็นภาคต่อของซีรี่ส์ชุด สุภาพบุรุษจุฑาเทพ เมื่อปี พ.ศ.2556 และในปี พ.ศ.2568 มีละครอยู่ 2 เรื่อง คือ โทษฐานที่รักเธอ , เมื่อตะวันลับฟ้า (ก็จะเป็นเวลาของดวงดาว) ขณะนี้อยู่ระหว่างถ่ายทำละครเรื่อง​ ดวงใจเจ้าเอ๋ย

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

### ภาพยนตร์

### ภาพยนตร์​สั้น

### มิวสิกวิดีโอ

### เพลง
* เพลง มีรัก - (Cover) (เพลงประกอบภาพยนตร์ Classic Again จดหมาย สายฝน ร่มวิเศษ​)
* เพลง อย่าปล่อยมือ (ดวงใจเทวพรหม Sports Day)​ ร้องร่วมกับ คณาวุฒิ ไตรพิพัฒนพงษ์, ญีนา ซาลาส, ปณิธาน บุตรแก้ว, นริลญา กุลมงคลเพชร, อิษยา ฮอสุวรรณ, เทศน์ เฮนรี ไมรอน, กองทัพ พีค, นพเก้า เดชาพัฒนคุณ และ ปุญญ์ปรีดี คุ้มพร้อม รอดสวาสดิ์
* เพลง ฟ้า (I wish you the sky) (PEAKxMINT Version) - ร้องร่วมกับ กองทัพ พีค Ost.ดุจอัปสร
* เพลง 風月 Feng Yue (Romance) | สายลมจันทรา (Cover) (PEAKMINT Version) - ร้องร่วมกับ กองทัพ พีค

### แฟนมีตติ้ง​
* 10 Years UltimateTroop Concert May Be Our Last Date (รับเชิญ​) (2566)
* ดวงใจเทวพรหม Sports Day รู้แพ้ รู้ชนะ รู้ใจคุณ (2567)
* Dhevaprom Fan Con After Party (2567)
* Mintranch Birthday Cafe 2024
* PEAKMINT Fan Meet 2025
* Girls Cup Presented By มาม่า
* SISTAR Sport Day With Mint 2025

### โฆษณา
* เนสกาแฟ
* แอทแทค อีซี่
* Samsung Galaxy A6|A6+
* Beauty​ Buffet​ B HI-College (Presenter)​
* Romrawin Clinic (Presenter)
* Sistar Hybrid Sunscreen SPF50+ PA++++ (Presenter)
* OPPO A5 PRO 5G (ร่วมกับ กองทัพ พีค)
* Uniqlo Sport Utility Wear (ร่วมกับ กองทัพ พีค)

## รางวัล

## อ้างอิง

## แหล่งข้อมูลอื่น
*
*

หมวดหมู่:นักแสดงหญิงชาวไทย
หมวดหมู่:นักแสดงจากจังหวัดนครราชสีมา
หมวดหมู่:บุคคลจากโรงเรียนสุรนารีวิทยา
หมวดหมู่:บุคคลจากคณะบริหารธุรกิจ มหาวิทยาลัยรังสิต
หมวดหมู่:พุทธศาสนิกชนชาวไทย
หมวดหมู่:นักแสดงสังกัดช่อง 3 เอชดี
หมวดหมู่:นักแสดงหญิงชาวไทยในศตวรรษที่ 21